Σώμα Φροντιστών (Ελλάδα)

Το Σώμα Φροντιστών αποτελεί σώμα του Στρατού Ξηράς. Ιδρύθηκε με τον Αναγκαστικό Νόμο 778/1948 Περί Φροντιστών ΜονάδωνΑναγκαστικός Νόμος 778/1948 Περί Φροντιστών Μονάδων (14 Σεπ. 1948, ΦΕΚ Α΄ 230) ο οποίος κυρώθηκε από τον Ν.1058/1949. 

Στο άρθρο 1 του ΑΝ 778/48 αναφέρεται ότι: Οι Φροντιστές Μονάδων (Φ.Μ.), για τους οποίους προβλέπει το από 5/6/1946 Βασιλικό Διάταγμα περί καθορισμού Όπλων και Σωμάτων του Στρατού Ξηράς είναι προσωπικώς υπεύθυνοι έναντι των Διοικητών Μονάδων και του Δημοσίου, ως δημόσιοι υπόλογοι, για τη συντήρηση, καλή χρησιμοποίηση, και διαχείριση εν γένει των χορηγούμενων στις Μονάδες εφοδίων και υλικών.

 Αρχική συγκρότηση Σώματος 
Η αρχική συγκρότηση του Σώματος έγινε με την επιλογή και μετάταξη μονίμων ανθυπολοχαγών, υπολοχαγών και λοχαγών καθώς και ορισμένων εφέδρων αξιωματικών, οι οποίοι επιθυμούσαν να σταδιοδρομήσουν στο νέο Σώμα και είχαν τα κατάλληλα προσόντα. Τα όρια ηλικίας των προς μετάταξη αξιωματικών ορίσθηκαν για τους ανθυπολοχαγούς το 38ο, τους υπολοχαγούς το 40ό και του λοχαγούς το 41ο. Προτιμούνταν δε οι ευδοκίμως αποφοιτήσαντες από το Σχολείο Διοικήσεως και Υπηρεσιών του Γ.Κ.Ε.Α (Γενικό Κέντρο Εκπαιδεύσεως Αξιωματικών). 

Για την κάλυψη κενών θέσεων μετά τη συγκρότηση του Σώματος, τα όρια ηλικίας αυξήθηκαν αντίστοιχα σε 42 (ανθυπολοχαγοί), 44 (Υπολοχαγοί) και 47 (Λοχαγοί) έτη το 1951.Νόμος 1675/1951 Περί συμπληρώσεων των κενών θέσεων Φροντιστών Μονάδων (ΦΕΚ Α΄ 57/1951) Το 1953, δια νόμου δόθηκε η δυνατότητα απόφοιτοι του ΓΚΕΑ που δεν μετατάγησαν λόγω του αρχικού ορίου ηλικίας στο Σώμα και εν συνεχεία αποστρατεύθηκαν, εφόσον δεν υπερέβησαν τα όρια του Ν. 1675 μέχρι το 1953, να επανέλθουν στην ενεργό υπηρεσία με αίτησή τους.Νόμος 2434 Περί ρυθμίσεως ζητημάτων αφορώντων τους Αξιωματικούς της Υπηρεσίας Φροντιστών Μονάδων (ΦΕΚ Α΄ 159/1953)

 Επιλογή στελεχών και συμπλήρωση του Σώματος 
Μετά την αρχική συγκρότηση του Σώματος, η συμπλήρωση των προβλεπομένων θέσεων Φροντιστών των Όπλων και Σωμάτων του Στρατού γινόταν κατόπιν εξετάσεων μονίμων υπαξιωματικών, ανθυπασπιστών και εφέδρων αξιωματικών οι οποίοι έπρεπε να είναι απόφοιτοι εξαταξίου γυμνασίου. Οι μόνιμοι υπαξιωματικοί και ανθυπασπιστές έπρεπε να έχουν 8ετή υπηρεσία στο στράτευμα για να συμμετάσχουν στις εξετάσεις. Το 1969 ορίστηκε ελάχιστος χρόνος υπηρεσίας στο βαθμό του ανθυπασπιστή (2 έτη) για τους υποψηφίους φροντιστές μονάδων.Νομοθετικό Διάταγμα 265 Περί τρόπου πληρώσεως κενών θέσεων Ανθ)γων του Σώματος Φροντιστών του Στρατού Ξηράς (ΦΕΚ Α΄ 165/1969)

Από το 1982 έως και σήμερα η στελέχωση του Σώματος γίνεται απευθείας από αποφοίτους της ΣΜΥ σύμφωνα με την κατ' έτος ετήσια κατανομή του ΓΕΣ που ισχύει και για τα υπόλοιπα Όπλα και Σώματα του Στρατού. Επίσης στο Σώμα κατατάχθηκε από το 1997 μικρός αριθμός ΕΠΥ (εθελοντών πενταετούς υποχρεώσεως) οι οποίοι συνεχίζουν να σταδιοδρομούν ως ΕΜΘ (εθελοντές μακράς θητείας) Φροντιστές.

 Όπλα και Σώματα του Στρατού όπου προβλέπονται φροντιστέςΝομοθετικό Διάταγμα 445/1974 Περί ιεραρχίας και προαγωγών των Ανθυπασπιστών και Μονίμων και Εθελοντών Οπλιτών Ενόπλων Δυνάμεων, άρθρο 4, παράγραφος 3, περίπτωση ι:

"Το Σώμα Φροντιστών, περιλαμβάνον τας ειδικότητας Φροντιστών Πεζικού, Ιππικού - Τεθωρακισμένων, Πυροβολικού, Μηχανικού, Διαβιβάσεων, Αεροπορίας Στρατού, Τεχνικού και Υγειονομικού (Κτηνιατρικού). Αι ειδικότητες των Φροντιστών υπάγονται υπό τα αντίστοιχα Όπλα ή Σώματα." 
Πεζικό, σύντμηση ΦΠΖ: Φροντιστής Πεζικού
Τεθωρακισμένα, σύντμηση ΦΤΘ: Φροντιστής Τεθωρακισμένων
Πυροβολικό, σύντμηση ΦΠΒ: Φροντιστής Πυροβολικού
Μηχανικό, σύντμηση ΦΜΧ: Φροντιστής Μηχανικού
Διαβιβάσεις, σύντμηση ΦΔΒ: Φροντιστής Διαβιβάσεων
Αεροπορία Στρατού, σύντμηση ΦΑΣ: Φροντιστής Αεροπορίας Στρατού
Τεχνικό Σώμα, σύντμηση ΦΤΧ: Φροντιστής Τεχνικού
Υγειονομικό, σύντμηση ΔΥ: Διαχειριστής Υγειονομικού - Κτηνιατρικού

 Διακριτικά 
Κατ' αρχήν δεν προβλέφθηκαν διαφορετικά διακριτικά για τους Φροντιστές Μονάδων και αυτοί έφεραν τα διακριτικά του Όπλου ή Σώματος στο οποίο ανήκαν. Αργότερα όμως, καθορίσθηκε ως διακριτικό η μέλισσα, που συμβολίζει την εργατικότητα, πλην των Διαχειριστών Υγειονομικού - Κτηνιατρικού που φέρουν το διακριτικό του Σώματός τους. 

 Ιδιαιτερότητες 
Το Σώμα Φροντιστών ενώ διαθέτει ενιαία επετηρίδα ανά βαθμό, δεν διαθέτει δική του διεύθυνση και οι Φροντιστές αποτελούν ειδική κατηγορία στελεχών του Όπλου ή Σώματος στο οποίο ανήκουν. Η εκπαίδευση των Φροντιστών πραγματοποιείται στο ΚΕΥΠ (Κέντρο Εκπαίδευσης Υλικού Πολέμου) που βρίσκεται στην πόλη της Λαμίας.

 Ένα σύνηθες λάθος 
Πολλοί στρατιωτικοί πιστεύουν ότι ο Φροντιστής αποτελεί ειδικότητα στο Όπλο ή Σώμα στο οποίο ανήκει, ενώ στην ουσία είναι το ακριβώς αντίθετο. Οι Φροντιστές στο Σώμα τους έχουν τις ειδικότητες ΠΖ, ΤΘ, ΠΒ, ΜΧ, ΔΒ, ΑΣ, ΤΧ, ΥΓ. Η ειδικότητα στο Σώμα Φροντιστών έχει να κάνει με την εξειδίκευση σε υλικά Όπλων ή Σωμάτων και σε ποιες Μονάδες μπορεί να υπηρετήσει ο Φροντιστής.

 Πηγές 
 ΦΕΚ Α 230 Α.Ν. 778/1948 Περί Φροντιστών Μονάδων

 Νόμος 1085/1949

  Στρατιωτικός Κανονισμός 20-1, Άρθρο 4,παράγραφος 5β

 Νόμος 3883/2010 περί Ιεραρχίας και Εξέλιξης Αξιωματικών Ενόπλων Δυνάμεων, Άρθρο 3

 Νομοθετικό Διάταγμα 445/1974 περί Ιεραρχίας και Εξέλιξης Μονίμων και Εθελοντών Υπαξιωματικών Σελίδα 2η (Όπλα και Σώματα ΣΞ)

 Διακριτικά - Επιράμματα Όπλων και Σωμάτων Στρατού Ξηράς 

 Εκπαίδευση Φροντιστών Όπλων - Σωμάτων 

 Ερώτηση στη Βουλή των Ελλήνων σχετικά με το Σώμα φροντιστών

 Στελέχωση του Σώματος με αποφοίτους ΣΜΥ

 Wiki QUARTERMASTER (Φροντιστής) άλλων στρατών
 Ερώτηση στη Βουλή των Ελλήνων σχετικά με την ένταξη των Φροντιστών στα ΒΑΕ

 Παραπομπές 

Κατηγορία:Στρατός Ξηράς
Κατηγορία:Ελληνικός Στρατός